寧遠縣 (崖州)

寧遠縣是隋代大業六年所置的一個縣《元和郡縣志》，在今海南省。

隋代
隋代屬珠崖郡「珠崖郡，梁置崖州。統縣十，戶一萬九千五百。義倫（帶郡）、感恩、顏盧、毗善、昌化（有藤山）、吉安、延德、寧遠、澄邁、武德（有扶山）」。《隋書》卷三十一志第二十六地理下揚州珠崖郡。
唐代
唐代屬振州「振州　隋臨振郡。武德五年，置振州。天寶元年，改為臨振郡。乾元元年，復為振州也。領縣四，戶八百一十九，口二千八百二十一。至京師八千六百六里，至東都七千七百九十七里。東至萬安州陵水縣一百六十里，南至大海，西北至儋州四百二十里，北至瓊州四百五十里，東南至大海二十七里，西南至大海千里，西北至延德縣九十里，與崖州同在大海洲中。寧遠，州所治。隋舊。延德，隋縣。吉陽，貞觀二年，分延德置。臨川，隋縣。落屯，新置」，《舊唐書》卷四十一志第二十一地理四十道郡國四嶺南道安南府振州「振州延德郡，下。本臨振郡，又曰寧遠郡，天寶元年更名。土貢：金、五色藤盤、班布、食單。戶八百一十九，口二千八百二十一。縣五。 寧遠 ，下。以寧遠水名。有鹽。延德，下。以延德水名。吉陽，下。貞觀二年析延德置。臨川，下。落屯。下。天寶後置」。《新唐書》卷四十三上志第三十三上地理七上嶺南道嶺南採訪使振州延德郡
宋代
宋熙寧六年，廢崖州為朱崖軍，紹興六年廢朱崖軍，寧遠縣隸瓊州，紹興十三年復朱崖軍，屬朱崖軍，後改名吉陽軍「吉陽軍，同下州。本朱崖軍，即崖州。熙寧六年，廢為軍。紹興六年，廢軍為寧遠縣。十三年復。後改名吉陽軍。元豐戶二百五十一。貢高良薑。鎮二：臨川，藤橋。熙寧六年，省寧遠、吉陽二縣為臨川、藤橋二鎮。寧遠即臨川。南渡後，縣二：寧遠，下。紹興六年復縣，隸瓊州。十三年，復來屬。吉陽。下。熙寧六年，廢為藤橋鎮，隸瓊州。紹興六年復。」。《宋史》卷九十志第四十三地理六廣南路西路吉陽軍，
元代
元代仍屬吉陽軍「吉陽軍，唐振州。宋改崖州，又為（珠崖郡）〔朱崖軍〕，又改吉陽軍。元至元收附後，隸海北海南道宣慰司。戶一千四百三十九，口五千七百三十五。領縣一：寧遠。下」。《元史》卷六十三志第十五地理六湖廣等處行中書省吉陽軍。
明代
明仍置，屬廣東瓊州府崖州，正統四年六月省入崖州「崖州，元吉陽軍，屬海北海南道宣慰司。洪武元年十月改為崖州屬府。正統四年六月以州治寧遠縣省入。領縣一」。《明史》卷四十五志第二十一地理六廣東瓊州府。其轄地在今海南省崖州一帶地方。

註釋

Category:元朝縣份
Category:明朝縣份
Category:清朝縣份
Category:海南古代县份